### | | | | --- | --- | | | | | --- | | **Byråd** 27. juni 2017 Sagsnr. 710-2017-13842 Dok.nr. 710-2017-149189 Sagsbehandler DPPELU | | 93.                 Anlægsbevilling til høring om kollektiv trafik - Åbent

###

|  |  |
| --- | --- |
| Tidl. politisk behandling | BY, 11.10.16, pkt. 161 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til frigivelse af
rådighedsbeløb på 100.000 kr., der er afsat i Budget 2017-20 til høring om den
kollektive trafik.

Beløbet skal anvendes i forbindelse med arbejdet med
mobilitetsstrategien og blandt andet bruges til at afholde en høring af
kommunens borgere om kollektiv trafik, herunder kørsel med både bus, tog og
flextur. Formålet med høringen er at oplyse om de nye muligheder og drøfte den
fremtidige udvikling indenfor det eksisterende budget.

**VURDERING**

Teknik og Kultur foreslår, at høringen indeholder en
drøftelse af visioner og de nye teknologiske muligheder indenfor på den
kollektive trafik. Høringen vil også kunne indeholde en drøftelse af
samkørselsordninger, delebiler mv. som et supplement til den kollektive trafik
i de mindre bysamfund.

Mødet foreslås afholdt i september 2017 i Sløjfen i Hadsten.
Der afsættes ca. tre timer til forskellige oplæg og dialog.

Programmet er endnu ikke fastlagt. Der arbejdes med at
invitere eksterne oplægsholdere fra Aalborg Universitet, trafikselskaber og
eventuelt andre kommuner.

**ØKONOMI**

Der er afsat et beløb på 100.000 kr. i Budget 2017-20 til
høring om den kollektive trafik. Beløbet forventes at kunne dække udgifterne
til annoncering, honorarer til oplægsholdere, den praktiske gennemførelse samt
et let traktement.

**INDDRAGELSE**

Borgermødet vil blive annonceret via kommunens hjemmeside,
opslag og pressemeddelelse i lokale medier. Derudover vil der blive udsendt
invitationer til uddannelsesinstitutioner, skoler og landsbyrådet.

**INDSTILLING**

Direktøren for Teknik og Kultur indstiller til Byrådet:

1. At der gives anlægsbevilling på
100.000 kr. til afholdelse af høringen.

2. At høringen finansieres af det afsatte
rådighedsbeløb i Budget 2017-20.

**BESLUTNING**

***Teknik- og Miljøudvalget, 8. juni 2017:***

Fraværende:Klaus Lauridsen

Indstilles godkendt.

***Økonomiudvalget, 20. juni 2017:***

Fraværende:Troels Christoffersen

Indstilles godkendt.